钦定古今图书集成/方舆汇编/职方典/第1341卷 > 《泷吏》前人
## 钦定古今图书集成/方舆汇编/职方典/第1341卷 > 《泷吏》前人

“南行逾六旬，始下乐昌泷。险恶不可状，船石相舂撞。
往问泷头吏，潮州尚几里。行当何时到，土风复何似？
泷吏垂首笑，官何问之愚。譬官居京邑，何由知东吴？
东吴游宦乡，官知自有由。潮州底处所，有罪乃窜流。
侬幸无负犯，何由到而知？官今行自到，那遽妄问为？
不虞卒见困，汗出愧且骇。”吏曰“聊戏官”，侬尝使往罢。
“岭南，大抵同官去道《苦辽》。下此三千里，有州始名潮。
恶溪瘴毒聚，雷电常汹汹。鳄鱼大于船，牙眼怖杀侬。
州南数十里，有海无天地。飓风有时作，掀簸真差事。
圣人于天下，于物无不容。比闻此州囚，亦有生，还农
官无嫌。此州固罪人所徙官当明时来事不待说。委
官不自谨慎，宜即引分往。胡为此水边，神色久戃慌。
缸大缶罂小，所任自有宜。官何不自量，满溢以取斯。
工农虽小人，事业各有守。不知官在朝，有益国家否？
得无虱其间，不武亦不文。仁义饰其躬，巧奸败群伦。
叩头谢吏言，始惭今更羞。”历官二十馀，国恩并未酬。
凡吏之所诃，嗟实颇有之。不即金木诛，敢不识恩私。
潮州虽云远，虽恶不可过。于身实已多，敢不持自贺。